07/07/2009 | Administración LocalMunicipal
Boiro
Integración interinos nos corpos da Policía Local. aprobación bases probas selectivas. Ref/Secretaría Xeral/Juan Manuel Salguero del Valle.

ANUNCIO: A Xunta de Goberno Local, na sesión ordinaria realizada o día 12 de maio de 2009 adoptou o seguinte acordo: VISTA a disposición adicional segunda da Lei 4/2007, de 20 de abril, de coordinación de policías locais de Galicia sobre integración dos vixilantes e auxiliares de policía ou interinos nos corpos de Policía Local. ELABORADAS as bases que rexerán o proceso selectivo para a cuberta a través de concurso-oposición de dúas prazas de Policía Local CONSIDERANDO que a selección de persoal referenciada, e de conformidade co artigo 21.1. g) da Lei 7/1985, de 2 de abril, de Bases do Réxime Local, compete á Alcaldía-presidencia, sen prexuízo do réxime de delegacións establecido. A Xunta de Goberno Local, no uso das atribucións conferidas pola Alcaldía con data 25 de xuño de 2007, acorda por unanimidade dos seus cinco membros presentes dos seis que de dereito a integran PRIMEIRO. Aprobar as bases reguladoras das probas selectivas para a provisión en propiedade das prazas vacantes arriba referenciadas. SEGUNDO Publicar integramente as bases no Boletín Oficial da Provincia de A Provincia, e unha reseña no Diario Oficial de Galicia. TERCEIRO. Convocar as probas selectivas para a provisión en propiedade das prazas arriba referenciadas, unha vez que sexan firmes as bases. CUARTO. Comunicar á consellería competente en materia de seguridade no prazo de dez días os contidos das bases. ANEXO: Concello de Boiro - Convocatoria de probas selectivas para a Policía Local (integración interinos nos corpos da Policía Local) CONVOCATORIA Convocanse probas selectivas para cubrir polo sistema de concurso-oposición, dúas prazas de Policía da Policía Local. As prazas obxecto desta convocatoria aparecen inluidas na Oferta de emprego público para o ano 2009, de acordo co seguinte detalle: - Escala: administración especial. - Subescala: servizos especiais. - Clase: policía local - Grupo titulación: C1 - Número de prazas: 2 A presente convocatoria efectúase de acordo co disposto na disposición adicional segunda (integración dos vixilantes e auxiliares de policía ou interinos nos corpos de Policía Local) da Lei 4/2007, de 20 de abril, de coordinación policías locais de Galicia, e se rexirá polas seguintes bases xerais e específicas: BASES XERAIS DA CONVOCATORIA 1. NORMAS XERAIS.1.2. A realización das probas selectivas axustarase ademáis do establecido nestas bases, ao disposto na seguinte normativa: - Lei 7/2007, de 12 de abril, do Estatuto básico do empregado público. - Lei 7/1985, de 2 de abril, reguladora das bases de réxime local. - Real decreto lexislativo 781/1986, de 18 de abril, texto refundido das disposicións vixentes en materia de réxime local. - Decreto lexislativo 1/2008, do 13 de marzo, texto refundido da Lei da función pública de Galicia. - Lei 5/1997, de 22 de xullo, de administración local de Galicia. - Real decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da administración local. - Real decreto 364/1995, de 10 de marzo, do regulamento xeral do ingreso do persoal ao servizo da administración xeral do Estado e de provisión de postos de traballo e promoción profesional dos funcionarios civís da administración xeral do Estado. - Lei orgánica 3/2007, de 22 de marzo, para a igualdade efectiva de mulleres e homes. - Lei 53/1984, de 26 de decembro, de incompatibilidades do persoal ao servicio das administracións públicas. - Real decreto 2271/2004, de 3 de decembro, polo que se regula o acceso ao emprego público e a provisión de postos de traballo das persoas con discapacidade. - E demais normas complementarias.1.3. O sistema selectivo será o de concurso-oposición.1.4. Os exercicios e programas do proceso selectivo indicaranse nas bases específicas que rexan a convocatoria.2. REQUISITOS DOS CANDIDATOS.2.1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, os seguintes requisitos: a) Ter a nacionalidade española ou ser nacional doutros estados aos que se refire e nas condicións que establece o artigo 57 da Lei 7/2007 do 12 de abril, do Estatuto básico do empregado público. b) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. c) Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas por expediente disciplinario ou resolución xudicial firme. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial. d) Estar en posesión dos permisos de condución das clases A e B, e da autorización B. T. P., comprometéndose, mediante declaración, a mantelos vixentes mentres permanezan en situación de servizo activo no Corpo da Policía Local. e) Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada. f) Presentación dun certificado médico en que se faga constar expresamente que o aspirante reúne as condicións físicas e sanitarias para a realización dos exercicios físicos que se especifiquen na correspondente proba da oposición. g) Pagamento taxa dereitos examen. Xustificante do pago de dereito de exame, que ascende á cantidade de 30,00 euros, e que deberá ingresarse na conta municipal n.º /Caixa Galicia: 2091-0308-05-3110000117. h) Nas bases específicas que rexen a convocatoria poderán esixirse outros requisitos específicos, que en todo caso terán que establecerse de maneira abstracta e xeral.3. SOLICITUDES. As solicitudes para tomar parte nas correspondentes probas de acceso, nas que os aspirantes farán constar que reúnen as condicións esixidas nas presentes bases xerais para a praza que se opte, dirixiranse ao Sr. Alcalde-Presidente do Concello de Boiro (A Coruña), e presentaranse no Rexistro de entrada deste Concello no prazo de vinte días naturais contados a partir do día seguinte ao da publicación do anuncio da convocatoria no Boletín Oficial da Provincia de A Coruña. En relación coa presentación, haberá que estar ao disposto no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. A solicitude deberá ir acompañada por: — Fotocopia do documento nacional de identidade ou acreditación da nacionalidade — Orixinal ou fotocopia compulsada da documentación acreditativa dos méritos que se posúan. — Certificado de antecedentes penais. — Declaración xurada de non ter sido separado mediante expediente disciplinario de calquera Administración Pública — Fotocopia compulsada dos carnés de conducir B, A e BTP — Declaración xurada de portar armas durante o servizo e, no seu caso, chegar a utilizalas, nos casos e circunstancias legalmente establecidas. — Certificado médico — Xustificante do pago de dereito de exame — Xustificante de cumprir cos requisitos previstos nas bases específicas da convocatoria.4. ADMISIÓN DE ASPIRANTES. Expirado o prazo de presentación de instancias, a Alcaldía ditará resolución no prazo dun mes, declarando aprobada a lista provisional de admitidos/as e excluídos/as, coas causas que motivaron a exclusión. En dita resolución, que se publicará no Boletín Oficial da Provincia de A Coruña e no taboleiro de edictos do Concello [O Decreto 243/2008 indica que deberá facerse pública esta lista no lugar que se determine nas bases], sinalarase un prazo de dez días hábiles para que os excluídos/as poidan corrixir erros e presentar nova documentación.5. ÓRGANO DE SELECCIÓN. O número dos membros dos Tribunais será de cinco titulares e cinco suplentes; así mesmo, todos os vogais deberán de posuír un nivel de titulación igual ou superior ao esixido para o acceso á categoría de que se trate. Segundo o artigo 36 da lei 7/2004 galega para a igualdade entre homes e mulleres a composición do tribunal será paritaria. Posto que neste caso o número de membros é impar, con diferenza dun entre ambos sexos. Os Tribunais cualificadores estarán constituídos por: — Presidente, o secretario xeral da Corporación ou persona na que éste delegue. — Secretario, con voz e con voto (a interventora xeral da Corporación ou persona na que delegue) —Tres vogais con coñecementos técnicos: un proposto pola Academia Galega de Seguridade Pública, en representación da Xunta de Galicia, outro proposto polos Sindicatos existentes na xunta do persoal do concello, o terceiro Vogal, que deberá ser técnico na materia, a proposta do Alcalde.] O artigo 60 da Lei 7/2007, de 12 de abril, do Estatuto Básico do Empregado Público prohibe expresamente que forme parte dos tribunais de selección o persoal electo. de designación política, os funcionarios ou interinos e o persoal eventual. A designación dos Vogais deberá efectuarse no prazo dos vinte días seguintes ao da recepción da correspondente solicitude. Transcorrido dito prazo, a Corporación poderá designar directamente a ditos representantes, dando conta á Administración ou órgano representativo. A abstención e recusación dos membros do Tribunal será de conformidade cos artigos 28 e 29 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. [Así mesmo, non poderán formar parte dos tribunais aqueles que realizaran tarefas de preparación de aspirantes a probas selectivas desta natureza nos cinco anos anteriores ao de publicación da correspondente convocatoria]. 6. DESENVOLVEMENTO DO PROCESO SELECTIVO.6.1. A cualificación da fase de concurso publicarase no taboleiro de anuncios, cunha antelación mínima de setenta e dúas horas á celebración do primeiro exercicio da oposición.6.2. O lugar, data e hora de celebración do primeiro exercicio establecerase na resolución na que se aprobe a lista definitiva de aspirantes admitidos e excluídos.6.3. A publicación dos anuncios de celebración dos restantes exercicios será efectuada polo órgano de selección no local onde se celebrara o exercicio precedente e no taboleiro de anuncios, con doce horas, como mínimo, de antelación ao comezo de este, se se trata do mesmo exercicio, ou de vintecatro horas, se se trata dun novo.6.4. A cualificación dos aspirantes aprobados en cada un dos exercicios publicarase no local onde se celebrara o exercicio e no taboleiro de anuncios.6.5. Desde o remate dun exercicio ata o comezo do seguinte, deberá transcorrer un prazo mínimo de setenta e dúas horas e un máximo de corenta e cinco días naturais.6.6. Os aspirantes deberán concorrer ás probas cun documento oficial que permita a súa identificación. O órgano de selección poderá requirírllelo en calquera momento para que acrediten a súa personalidade.6.7. Os aspirantes serán convocados para cada exercicio en chamamento único, salvo naqueles casos de forza maior debidamente xustificados, en que o órgano de selección, con absoluta liberdade de criterio, decida efectuar un segundo chamamento. Quen non compareza aos chamamentos efectuados será excluído do proceso selectivo.6.8. Os exercicios que se celebren por escrito deberán ser lidos publicamente, salvo que a natureza do examen non o permita.7. CUALIFICACIÓN E LISTA DE SELECCIONADOS.7.1. Os exercicios cualificaranse segundo se indique nas correspondentes bases específicas.7.2. A cualificación definitiva do proceso selectivo para cada aspirante será a que resulte de sumar as cualificacións de todas as fases de que conste.7.3. O órgano de selección elaborará a relación de aspirantes que superaran o proceso selectivo, por orde de puntuación acadada.7.4. O órgano de selección fará públicas no lugar de celebración do derradeiro exercicio e no taboleiro de anuncios, a relación de aspirantes que superaran o proceso selectivo, por orde de puntuación acadada.7.5. O presidente enviará ao alcalde a proposta do órgano de selección dos aspirantes que superaran o proceso selectivo, xunto coas actas das sesións celebradas e cantos documentos do proceso selectivo deban ser arquivados.7.6. Por resolución do alcalde, elevarase a definitiva a proposta do órgano de selección dos aspirantes que superaron o proceso selectivo. Esta resolución será notificada ás persoas interesadas. BASES ESPECÍFICAS DA CONVOCATORIA As presentes bases específicas rexerán, xunto coas bases xerais para cubrir as seguintes prazas vacantes de funcionarios de carreira (integración dos vixilantes e auxiliares de policía ou interinos nos corpos de Policía Local): - Escala: administración especial. - Subescala: servizos especiais. - Clase: policía local - Grupo titulación: C1 - Número de prazas: 2 REQUISITOS DOS CANDIDATOS Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos nas Bases xerais, os seguintes requisitos: a) Ter unha antigüidade mínima de 3 anos continuados de servizo nun posto de policía da Policía Local no Concello de Boiro. b) Atoparse prestando servizo nos ditos postos no momento de entrada en vigor da Lei 4/2007, do 20 de abril, de coordinación de policías locais. c) Posuír a titulación exixida (bacharelato ou equivalente). No caso de carecer dela, deberán ter superado o curso que para tal efecto desenvolva a Academia Galega de Seguridade Pública. Os que cumpran o previsto no punto anterior, estarán dispensados no concurso-oposición dos requisitos de estatura e de idade, de conformidade co disposto na disposición adicional segunda da Lei 4/2007, do 20 de abril, de coordinación de policías locais. PROCESO SELECTIVO. - FASE DE CONCURSO. Os méritos que se acrediten serán valorados segundo a táboa que segue, ata un total de 20 puntos, que corresponden á suma dos máximos de cada epígrafe. - FASE DE OPOSICIÓN. Esta fase constará das seguintes probas: 1. Probas físicas. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas 1.1, 1.4 e 1.5, e alcanzar ou superar os mínimos das probas 1.2 e 1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo e grupos de idade: de 18 a 36 anos, de 37 a 48, e de 49 ou máis anos. O/a aspirante estará incluído no grupo de idade correspondente, tendo en conta a súa idade o día da realización das probas. As probas realizaranse de forma individual, agás as de resistencia xeral e natación que poderán facerse de forma colectiva se así o considera o tribunal. Nas probas de resistencia xeral e natación disponse dunha soa posibilidade de execución; no resto permitirase unha segunda realización cando na primeira non se obteña a cualificación de «apto». O desenvolvemento de cada unha das probas físicas deberá realizarse en lugares axeitados ao tipo de proba que se vai executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor.1.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chá de terreo compacto. O/a aspirante colocarase na pista no lugar sinalado, e poderá realizar a saída de pé ou agachado, sen utilizar tacos de saída. As marcas máximas (en segundos) exixidas para a superación da proba por tramos de idade son: A.1.2. Proba de potencia de tren superior: os homes realizarán flexións de brazos e as mulleres suspensión en barra. A.1.2.1. Flexións de brazos Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo de flexións exixibles son: A.1.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, agarrado/a coas palmas da man cara atrás, pernas co pletamente estendidas e sen tocar o chan, queixo situado por enriba da barra e sen ter contacto con ela. Os tempos mínimos (en segundos) exixidos para a superación da probas por tramos de idade son: A.1.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pes separados, paralelos entre si e á mesma altura. Realizará un salto horizontal caendo cos dous pes ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas (en centímetros) exixidas para a superación da proba por tramos de idade son: A.1.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos) exixidas para a superación da proba por tramos de idade son: A.1.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación das probas por tramos de idade son: 2. Proba de avaliación de coñecementos. A proba de avaliación dos coñecementos dos/as aspirantes deberá amosar a preparación intelectual deles/as e o dominio dos contidos do temario que se inclúe a continuación. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A proba cualificarase polo tribunal de cero a dez puntos, será preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N=(A-F/3)/10. Sendo N= nota final da proba; A= preguntas acertadas; F= preguntas erradas ou non respondidas. Temario.1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación 16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións Administrativas.17. Lei orgánica de forzas e corpos de seguranza. Funcións da policía local 18. Lei de coordinación das policias locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia 22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.27. O atestado policial na Lei de axuizamento criminal. Concepto e estrutura 28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público.3. Probas psicotécnicas. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado.3.1. Test de intelixencia e de avaliación doutras aptitudes. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación será de apto/non apto. A.3.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. A.3.2. Proba de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, aparte das características de personalidade sinaladas anteriormente, exploraranse ademais os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. A.4. Proba de recoñecemento médico O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercizo das funcións policiais propias do posto de traballo. Cualificarase como apto/non apto. Aos efectos da exclusión do/a aspirante, terase en conta o seguinte 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial, que a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico. A.5. Proba de coñecemento da lingua galega. A proba de coñecemento da lingua galega estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos á proba ou probas que consideren máis adecuada/s. Esta proba será eliminatoria e cualificarase de cero a tres puntos, sendo preciso acadar unha puntuación de un con cinco puntos como mínimo para superala. Puntuación final dos aspirantes. Rematada a fase de oposición, a cada aspirante que a superase outorgaráselle a puntuación total acadada nesta fase, que será a suma das cualificacións obtidas na proba de coñecementos (referida ao temario) e na de coñecemento da lingua galega, que como máximo será de 13 puntos totais. Tendo en conta que, por tratarse dun concurso-oposición, a nota final do procedemento selectivo se deberá obter ponderando a puntuación obtida en cada unha das partes, correspondéndolle un 40% da dita nota á fase de concurso e un 60% á de oposición, a determinación desa nota final será a suma das notas parciais ponderadas do seguinte xeito: -Fase de concurso: á puntuación máxima (20 puntos) corresponderalle a nota ponderada máxima, que é de 4 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. -Fase de oposición: á puntuación máxima (13 puntos), corresponderalle a nota ponderada máxima, que é de 6 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo Unha vez calculada a puntuación final de cada aspirante, elaborarase unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtivesen as notas máis altas. CURSO SELECTIVO. Para acceder á condición de persoal funcionario de carreira, os aspirantes deberán superar un curso selectivo na Academia Galega de Seguridade Pública. Estarán dispensadas de realizar dito curso aquelas persoas que xa o superasen con anterioridade na Academia Galega de Seguridade Pública. O curso selectivo comprenderá tamén un período de prácticas que se desenvolverá no posto de traballo, e que conforma xunto co curso teórico un continuum na formación e capacitación profesional. Unha vez superado o curso selectivo, a Academia Galega de Seguridade Pública emitirá informe ao Concello certificando tal circunstancia, de xeito que se poida proceder ao nomeamento como persoal funcionario de carreira e á toma de posesión. O que se fai público para xeral coñecemento Boiro, 30 de xuño de 2009. O alcalde-presidente Asdo. Xosé Deira Triñanes